Fars lille utbytte

Fars lille utbytte er en amerikansk komediefilm fra 1951 regissert av Vincente Minnelli, med Spencer Tracy, Joan Bennett og Elizabeth Taylor i hovedrollene. Filmen er oppfølgeren til Brudens far fra 1950.

Handling 
Den nygifte Kay Dunstan (spilt av Elizabeth Taylor) kunngjør at hun og den nye ektemannen hennes - Buckley Dunstan - snart kommer til å få barn sammen. Dette gjør at faren hennes, Stanley Banks (spilt av Spencer Tracy) må akseptere å bli bestefar, noe han ikke føler seg klar for. Buckleys foreldre, Doris (spilt av Billie Burke) og Herbert (spilt av Moroni Olsen) blir veldig glade over nyheten, det samme blir Stanleys kone Ellie. Men Stanley føler at han fremdeles er alt for ung og livlig til å være bestefar.

Senere foreslår Ellie at de burde pusse opp hjemmet deres for å gjøre det mulig for Kay, Buckley og den nye babyen å flytte inn hos dem - noe Stanley er veldig negativ til. Banks-familien og Dunstan-familien forsøker deretter å overgå hverandre, ved å kjøpe veldig kostbare gaver og legge planer for babyen. En kveld, mens de lytter til Ellie, Doris og Herbert som krangler om hva babyen burde hete, får Kay et sammenbrudd. Når babyens fødsel nærmer seg, blir nervene blant både foreldrene og besteforeldrene stadig mer frynsete.

Skuespillere 
 Spencer Tracy som Stanley T. Banks
 Joan Bennett som Ellie Banks
 Elizabeth Taylor som Kay Dunstan
 Don Taylor som Buckley Dunstan
 Billie Burke som Doris Dunstan
 Moroni Olsen som Herbert Dunstan
 Richard Rober som en politibetjent
 Marietta Canty som Delilah
 Russ Tamblyn som Tommy Banks.
 Tom Irish som Ben Banks
 Hayden Rorke som Dr. Andrew Nordell
 Paul Harvey som pastor Galsworthy

Referanser

Eksterne lenker 
 

Filmer fra 1951
Filmer fra USA
Oppfølgerfilmer
Filmkomedier fra USA